钦定古今图书集成/理学汇编/文学典/第159卷 > 徐师曾文体明辩 > 《策》
## 钦定古今图书集成/理学汇编/文学典/第159卷 > 徐师曾文体明辩 > 《策》

按：《说文》云：“策者，谋也。”《汉书·音义》作“简策难问，例置案
上，在试者意投射，取而答之，谓之射策；若录政化得
失，显而问之，谓之对策。”刘勰云：“射策者，探事而献说
也，以甲科入仕。对策者，应诏而陈政也，以第一登庸。
皆选贤之要术也。”夫策士之制，始于汉文。晁错所对，
蔚为举首。自是而后，天子𨓏𨓏，临轩策士，而有司亦
以策举人，其制迄今用之。又学士、大夫有私自议政
而上进者三者均谓之策。一曰“制策”，天子称制以问
而对者是也；二曰“试策”，有司以策试士而对者是也；
三曰“进策”，著策而上进者是也。又宋曾巩有《本朝政
要策》，盖当时进士帖括之类，故今不录。夫策之体，练
治为上，工文次之。然人才不同，或练治而寡文，或工
文而疏治，故入选者《刘勰》称为“通才